Topias Vainonen

Topias Vainonen (7. joulukuuta 1904 Inkeri – 2. lokakuuta 1967 Yhdysvallat) oli suomalainen baptistisaarnaaja. Vainonen toimi suomalaisen baptistiliikkeen matkasaarnaajana ja seurakunnan johtajana Kanadassa ja Yhdysvalloissa.

Elämäkerta 
Vainonen syntyi Inkerissä 1904. Kansakoulun jälkeen hän meni opettajaseminaariin tarkoituksenaan valmistua opettajaksi. 1920-luvulla paikkakunnalla oli kuitenkin herätystä, ja Vainonen tuli uskoon. Vainosen äiti oli kristitty, mutta isä ankara uskonnon vastustaja.

Uskoontulonsa jälkeen Vainonen joutui lähtemään kotoa, ja hän pakeni saarnaaja August Jauhiaisen luokse. Vainonen alkoi todistaa uskosta. Vuoden 1930 paikkeilla evankeliumin julistaminen Inkerissä mudostui suorastaan mahdottomaksi. Vainonen vangittiin, ja hänet karkotettiin kolmeksi vuodeksi pakkotyöhön Suomen rajan läheisyyteen. Hän pakeni Suomeen 7. joulukuuta 1930.

Vainonen saapui Suomessa Tampereelle, jossa hän otti innokkaasti osaa seurakuntatyöhön. Vuonna 1933 hän matkusti Viroon ja viipyi siellä pari vuotta opiskelemassa Tallinnassa Eestin baptistien teologisessa seminaarissa.

Vuonna 1938 Vainonen matkusti Kanadaan ja työsekenteli Toronton suomalaisessa baptistiseurajunnasa. Vuonna 1949 hän muutti Yhdysvaltoihin ja toimi Painesvillen baptistiseurakunnan johtajana kuolemaansa saakka.

Lähteet

Viitteet 

Baptismi Suomessa
Suomalaiset evankelistat
Vuonna 1904 syntyneet
Vuonna 1967 kuolleet